 Diuterọnọmi 27  Mozis na ndị okenye Izrel wee nye ụmụ Izrel iwu, sị: Unu ga na-edebe iwu niile m na-enye unu taa.Ọ ga-erukwa na nụbọchị unu ga-agafe Jọdan banye nala ahụ Jehova bụ Chineke gị na-enye gị, ị ga-akwụwa nkume ndị buru ibu ma were ụrọ laịm techie ha.Ị ga-ede ihe niile e kwuru niwu a nelu ha mgbe ị gafeworo, ka i wee banye nala ahụ nke Jehova bụ Chineke gị na-enye gị, bụ ala nke mmiri ara ehi na mmanụ aṅụ na-eru na ya, dị ka Jehova bụ Chineke nna nna gị hà gwara gị.Ọ ga-erukwa na mgbe unu gafere Jọdan, unu ga-akwụwa nkume ndị a nUgwu Ibal, dị nnọọ ka m na-enye unu niwu taa, ị ga-ewerekwa ụrọ laịm techie ha.Ị ga-ewukwara Jehova bụ Chineke gị ebe ịchụàjà nebe ahụ, ị ga-eji nkume wuo ebe ịchụàjà ahụ. Emetụla ngwá ọrụ e ji ígwè kpụọ na ya.Nkume a na-awaghị awa ka ị ga-eji wuo ebe ịchụàjà nke Jehova bụ Chineke gị, ị ga-achụkwara Jehova bụ Chineke gị àjà nsure ọkụ nelu ya.Ị ga-achụ àjà udo ma rie ya nebe ahụ, ị ga-aṅụrịkwa ọṅụ nihu Jehova bụ Chineke gị.Ị ga-ede ihe niile e kwuru niwu a nelu nkume ndị ahụ, deekwa ha nke ọma.Mozis na ndị nchụàjà, bụ ndị Livaị, wee gwa Izrel dum okwu, sị: Nọrọ jụụ gee ntị, gị Izrel. Taa, unu aghọworo Jehova bụ Chineke unu otu ndị.Gee ntị nolu Jehova bụ Chineke gị ma debe iwu ya na ụkpụrụ ya ndị m na-enye gị taa.Mozis wee nye ụmụ Izrel iwu nụbọchị ahụ, sị:Ndị a bụ ndị ga-eguzo ọtọ gọzie ụmụ Izrel nUgwu Gerizim mgbe unu gafesịrị Jọdan: Simiọn na Livaị na Juda na Ịsaka na Josef na Benjamin.Ndị a bụ ndị ga-eguzo ọtọ maka nkọcha nUgwu Ibal: Ruben, Gad na Asha na Zebulọn, Dan na Naftalaị.Ndị Livaị ga-eji olu dara ụda gwa mmadụ niile nIzrel, sị:Onye a bụrụ ọnụ ka onye ahụ bụ nke mere ihe oyiyi a pịrị apị ma ọ bụ ihe oyiyi a wụrụ awụ, bụ ihe arụ nanya Jehova, ọrụ aka nke onye na-eji osisi na ígwè arụ ọrụ, onye debewokwara ya nebe zoro ezo. Mmadụ niile ga-aza, sị, Amen!Onye a bụrụ ọnụ ka onye ahụ bụ nke na-elelị nna ya ma ọ bụ nne ya. Mmadụ niile ga-asị, Amen!Onye a bụrụ ọnụ ka onye ahụ bụ nke welara ihe e ji kpaa ókè nala mmadụ ibe ya azụ. Mmadụ niile ga-asị, Amen!Onye a bụrụ ọnụ ka onye ahụ bụ nke mere ka onye ìsì gahie ụzọ. Mmadụ niile ga-asị, Amen!Onye a bụrụ ọnụ ka onye ahụ bụ nke gbagọrọ ikpe nke onye mbịarambịa, nwa na-enweghị nna na nwaanyị di ya nwụrụ. Mmadụ niile ga-asị, Amen!Onye a bụrụ ọnụ ka onye ahụ bụ nke dinara nwunye nna ya, nihi na o kpuliwo uwe mwụda nna ya. Mmadụ niile ga-asị, Amen!Onye a bụrụ ọnụ ka onye ahụ bụ nke dinara anụ ọhịa ọ bụla. Mmadụ niile ga-asị, Amen!Onye a bụrụ ọnụ ka onye ahụ bụ nke dinara nwanne ya nwaanyị, bụ nwaanyị nna ya mụrụ ma ọ bụ nwaanyị nne ya mụrụ. Mmadụ niile ga-asị, Amen!Onye a bụrụ ọnụ ka onye ahụ bụ nke dinara nne nwunye ya. Mmadụ niile ga-asị, Amen!Onye a bụrụ ọnụ ka onye ahụ bụ nke si nebe o zoro pụta kụgbuo mmadụ ibe ya. Mmadụ niile ga-asị, Amen!Onye a bụrụ ọnụ ka onye ahụ bụ nke na-eri ngarị iji gbuo mkpụrụ obi nke bụ ọbara na-emeghị ihe ọjọọ. Mmadụ niile ga-asị, Amen!Onye a bụrụ ọnụ ka onye ahụ bụ nke na-etinyeghị ihe e kwuru niwu a nọrụ site nime ya. Mmadụ niile ga-asị, Amen! 